**Zapisnik seje UO SZPHO, 18.11. 2016, predavalnica Srednje zdravstvene šole Ljubljana, ob 17.45. uri.**

Seje so se udeležili: Maja Ebert Moltara ( MEM), Mateja Lopuh (ML), Srdjan Mančić (SM), Željko Malič ( ŽM), Maja Šeruga (MŠ), Barbara Kosmina Štefančič (BKS) in zapisničarka Darja Žnidaršič ( DŽ).

Sprejet je bil dnevni red:

1. Pregled zapisnika zadnje dopisne seje UO SZPHO
2. Poročila posameznih delovnih teles (predsednik, tajnik, blagajnik)
3. Poročila o jesenskih aktivnosti
* Dogodek Na stičišču - poročilo
* Dogodek Obravnava simptomov v paliativni oskrbi –  ZD Lj - poročilo, SZUM- načrt
1. Pregled tekočih aktivnosti in načrti
* Dodatna znanja – poročilo, načrti za 2017
* Aktualne teme: Različni obrazi bolečine v paliativni oskrbi
* Spletna stran SZPM na portalu SZD
* Spletna stran [www.szpho.si](http://www.szpho.si/)
1. Razno

**Ad 1:** MEM poroča o zaključkih zadnje dopisne seje (25.9.2016). Potrjen je bil predlagani logotip SZPHO-ja. Kot angleški prevod naziva združenja je bil izglasovan s 4:3 Slovenian association of palliative and hospice care. Vsi člani UO se strinjajo, da se sej UO lahko udeležita tudi dva predstavnika skupine pridruženih članov, ki sicer nimajo volilne pravice, so pa aktivno udeleženi pri aktualnih aktivnostih SZPHO. MEM bo uradni zapisnik poslala vsem članom UO.

**Ad 2:** Blagajnik poroča o trenutnem stanju na bančnem računu: 36.213,27 EUR. Vsi udeleženci jesenske šole Dodatnih znanj so že plačali kotizacijo, razen ga. Marn Vodovnik - blagajnik bo preveril ali je računovodstvo račun že izdalo. Za dva odjavljena kandidata g. Zaletel in ga. Sodja sta bila računa stornirana, za ga. Mazi Blaznik, pa račun ni bil storniran ter bo šolanje opravila v enem od naslednjih terminov v letu 2017. Sprejet sklep, da se bodo odjave od Šole dodatnih znanj sprejemale 14 dni pred začetkom šole. Tajnica bo blagajniku ob zaključku jesenske Šole dodatnih znanj posredovala točen program z udeležbo predavateljev, na osnovi katere bo pripravil pogodbe za izplačilo predavateljev. Tajnica sprašuje ali je potrebno elektronske prijave za članstvo v SZPHO natisniti ter jih poslati v podpis novo pridruženim članom. O tem se bo pozanimala ML. ŽM se bo pozanimal pri upravljalcu spletne strani ali se da prijavnice natisniti v bolj urejeni obliki.

DŽ sem preverila na ZZS glede dodeljevanja kreditnih točk predavateljem na strokovnih srečanjih. Ga. Urana je pojasnila, da je dogovorjeno, da se ob tem, ko dobijo seznam pasivnih udeležencev pregleda tudi program ter se istočasno podeli kreditne točke tudi predavateljem, ki so navedeni v programu. Tako predavateljem ni potrebno vlagati posameznih vlog.

**Ad 3:** Poročila o jesenskih aktivnostih: DŽ pove, da je 14.10. v UKC Ljubljana potekalo srečanje Na stičišču paliativne oskrbe in kardiologije v soorganizaciji Kliničnega oddelka za žilne bolezni. Srečanje je bilo lepo sprejeto; udeležilo se ga je 77 zdravnikov, 38 medicinskih sester in 7 udeležencev drugih strok. Sodelovalo je 13 predavateljev, od tega 8 kardiologov, angiolog, družinska zdravnica, predsednica Slovenskega združenja paliativne in hospic oskrbe in slovenska koordinatorica za paliativno oskrbo. S svojim obiskom in predavanjem nas je počastil dr. Piotr Sobanski, ki je direktor paliativne bolnišnice v Baslu, sicer pa po svoji izobrazbi kardiolog. Na koncu srečanja smo zbrali 62 vprašalnikov o zadovoljstvu udeležencev s srečanjem, večina tistih, ki je odgovorila je bila s srečanjem zadovoljna. Pohvalili so predavatelje, pogrešali pa so več praktičnih primerov, konkretnejših navodil. Za prihodnja srečanja so največkrat predlagali naslov Na stičišču paliativne oskrbe in pulmologije. Predvideno izobraževanje Obravnava simptomov v paliativni oskrbi v organizaciji SZUMa je oktobra zaradi premajhnega števila prijav odpadlo. Ponovno bi ga organizirali 12. in 13. aprila. O tem bo DŽ obvestila SZUM.

**Ad 4 :** Dodatna znanja: Trenutno poteka jesenska šola v Ljubljani. Sprejemajo se prijave za mariborsko šolo, ki bo potekala: 26./27.1, 16./17.2., 16./17.3. Prostor, prehrano ter prenočišče za vodjo šole bodo organizirali v Mariboru (Andrej Žist). Prijave za to šolo bomo izjemoma sprejemali do 1. januarja, je pa potrebno še opozorit lokalnega organizatorja, da se naredi reklama. ŽM bo poskrbel, da bo to objavljeno na spletni strani. DŽ se bo dogovorila z ravnateljico SZŠ Ljubljana za ponovno gostovanje spomladanske ljubljanske šole v njihovih prostorih. BKŠ pove, da so že teku priprave na jesensko šolo na Primorskem. Lokacija še ni določena. BKŠ bo poslala MEM seznam zainteresiranih, da se jim pošlje prvo obvestilo o šoli. MEM in ML izpostavita potrebo po usklajenosti predavateljev glede terminologije ter vsebine predavanj. Predlagata skupno srečanje za predavatelje, kjer bi se o tem pogovorili. V luči poenotenja ter postavitve določenih standardov glede predavanja naj bi o določeni temi predaval en predavatelj, le izjemoma bi bili povabljeni » lokalni« predavatelji, katerim pa bi morali predstaviti, kaj je željeno, da udeleženci odnesejo s predavanja. MŠ pove, da bi rada sodelovala kot predavatelj, o tem se bosta dogovorili z MEM.

Aktualne teme: Različni obrazi bolečine v paliativni oskrbi: Izobraževanje bi potekalo 8. 3. ob 15. uri v predavalnici OI ( MEM bo preverila razpoložljivost predavalnice). ML in BKŠ bi pripravili program; predlagani predavatelji Maja Rus Makovec, družinski zdravnik dr. Zelko, urgentni zdravnik?. ..

Spletna stran SZPHO: ŽM bo poslal vsem članom UO gesla za dostop do vsebin namenjenim njim na spletni strani.

Ad 5: MEM opozori, da je naslednje leto Slovenski kongres paliativne oskrbe ter, da naj razmišljamo o programu . ML predlaga, da bi povabili hrvaško pedopsihiatrinjo za predavanje o otroku kot bolniku, svojcu ter avstrijsko predavateljico za predavanje o dispneji. Povabili naj bi tudi predavatelja, ki govori o paliativni sedaciji –evtanazija skozi zadnja vrata ?

Seja je bila končana ob 19.30. uri.